open-index/open-wikipedia-markdown huggingface dataset:
Patrice Evra

**Patrice Latyr Evra**, nado en Dakar o 15 de maio de 1981, é un futbolista senegalés nacionalizado francés.

## Traxectoria 
Patrice Evra é fillo dun diplomático, chegou axiña a Europa por Bruxelas onde o seu pai foi enviado cando el era moi novo. Foi criado en Les Ulis, departamento de Essonne, en Francia onde viviu dende 1984 até 1998. Evra empezou a súa carreira como futbolista no equipo xuvenil do Paris Saint-Germain antes de pasar ao S. C. Marsala, equipo da Serie C de Italia, onde comezou a facerse un nome e foi alcumado *A Gacela Negra.* A seguinte tempada xogaríaa no Monza da Serie B.

Foi traspasado ó Olympique de Niza e logo ó A. S. Monaco en 2002. No Monaco, Patrice foi parte do equipo que se coroou campión da Copa da liga de Francia e que chegou á final da liga de Campións da UEFA en 2004. Evra asinou un contrato co Manchester United o 10 de xaneiro de 2006 por preto de 5,5 millóns de libras e tres anos e medio de duración, proveniente do Monaco; xusto despois da adquisición de Nemanja Vidić. Fixo o seu debut o 14 de xaneiro cunha derrota por 3-1 contra o Manchester City na Premier League.

Fixo a súa primeira actuación en Old Trafford ante o Liverpool cunha vitoria por 1-0. Evra tivo dificultades en adaptarse ó estilo inglés, pero demostrou o seu gran rendemento na tempada 2006-07. O 29 de novembro de 2006, marcou o seu primeiro gol no equipo ante o Everton F.C. Recuperado dunha lesión, volveu ó campo de xogo o 10 de abril de 2007, no famoso partido da liga de Campións da UEFA ante a A. S. Roma, onde colaborou no 7-1 final. Posteriormente, gañaría a UEFA Champions League nesa mesma tempada, o título máis importante da súa carreira no Manchester United. O 21 de xullo de 2014, dáse por oficial a fichaxe de Evra pola Juventus de Turín. Tras dous anos e medio alí, decide abandonar a Vecchia Signora por falta de continuidade no último tempo, polo que a finais de xaneiro de 2017 acorda a súa saída e recala no Olympique de Marsella, marcando así o seu retorno a Francia.

O 2 de novembro do 2017 foi expulsado nun partido do Marsella fronte ao Vitória Guimaraes pola Europa League 2017-18, porque no quecemento, pateou na cara a un afeccionado. Días despois foi despedido do Olympique de Marsella e sancionado sete meses pola UEFA.

O 7 de febreiro do 2018 confírmase a súa fichaxe polo West Ham United da Premier League inglesa até o final da mesma tempada, con todo o 24 de maio do mesmo ano rescinde o seu contrato co club quedando libre ós 37 anos.

## Notas
Bruno Martins Indi

**Rolando Maximiliano Martins Indi**, nado en Barreiro o 8 de febreiro de 1992, máis coñecido como **Bruno Martins Indi**, é un futbolista portugués nacionalizado neerlandés e de pais de Guinea-Bissau que xoga como defensa central en Stoke City da Football League Championship de Inglaterra.

## Traxectoria 
### Feyenoord 
Martins Indi uniuse ó primeiro equipo do Feyenoord logo de graduarse da academia de devandito club a comezos da tempada 2010-11. Fixo o seu debut profesional co Feyenoord o 19 de agosto de 2010, cando foi titular nun partido pola Europa League como local fronte ó Gent. Tres días despois debutou na liga no empate 1-1 ante o Heracles Almelo. O 12 de setembro de 2010, Martins Indi recibiu un cartón vermello por primeira vez na súa carreira durante o tempo engadido na derrota 2-0 fronte ó NAC Breda. O 24 de outubro de 2010, Martins Indi foi parte da defensa xunto con André Bahia, Tim de Cler, e Stefan de Vrij logo de ingresar por Ruben Schaken no minuto 35 na derrota máis grande na historia do Feyenoord: 10–0 fronte ó PSV. O 31 de outubro de 2010, Martins Indi obtivo a súa primeira asistencia cando Luc Castaignos anotou o empate 1-1 nun partido contra o AZ Alkmaar, partido que o Feyenoord terminaría perdendo 2-1. O 17 de abril de 2011, Martins Indi anotou o seu primeiro gol como profesional na liga na goleada 6-1 sobre o Willem II. Foi eloxiado pola súa actuación xunto a Ryo Miyaichi e Georginio Wijnaldum.

Na tempada 2011-12, Martins Indi converteuse nun titular regular baixo o novo adestrador do Feyenoord, Ronald Koeman. O 22 de outubro de 2011, Martins Indi anotou o seu primeiro gol da tempada na derrota 2-1 ante o VVV-Veno. O 22 de febreiro de 2012, Martins Indi asinou un novo contrato co Feyenoord até o ano 2016.

### Porto 
Martins Indi uniuse ó primeiro equipo do Porto de Portugal o 15 de xullo de 2014; equipo que adquiriu os seus dereitos deportivos por 7,7 millóns de euros.

## Notas
Edigeison Gomes

**Edigeison Almeida Gomes**, máis coñecido como **Edy Gomes** ou **Eddi Gomes**, nado o 17 de novembro de 1988, é un futbolista guineano que xoga como defensa e atualmente forma parte do equipo Henan Jianye. 

Gomes representou a Dinamarca nos Xogos Olímpicos de 2016, participando en 4 partidos no torneo, mais en 2017 optou por representar o seu país natal, sendo a estrela da selección de fútbol de Guinea-Bissau o 10 de xuño contra a Namibia, nun partido de clasificación para o CAN 2017, e marcando un gol.

## Notas
Dendrobates azureus

A **ra frecha azul** (***Dendrobates azureus***) é unha variante morfolóxica da especie *Dendrobates tinctorius*, unha especie de ra da familia Dendrobatidae. Vive no sur de Suriname, na sabana de Sipaliwini e tamén pode verse ó longo das fronteiras do país veciño, o Brasil, a altitudes de entre os 300 e os 400 metros sobre o nivel do mar. Tamén é coñecida polo seu nome en lingua tiriyó, *okopipi*. O seu nome científico provén da súa característica cor azul. Malia que foi considerada unha especie válida no pasado, estudos recentes considérana unha variedade de *Dendrobates tinctorius*.

## Notas 
## Véxase tamén
Penelopinos

A dos **penelopinos** (*Penelopinae*) é unha subfamilia de aves da familia dos crácidos, dentro da orde dos galiformes.

Comprende unha serie de xéneros de aves que constitúenen o grupo máis grande da familia dos crácidos, que se encontran principalmente no norte de Suramérica, o sur de Centroamérica e nalgunhas illas caribeñas adxacentes. 

A maioría dos autores inclúen na subfamilia o xénero *Oreophasis*, coa súa única especie, *Oreophasis derbianus*, afastada filoxeneticamente, que para outros constitúe por si soa unha tribo, ou incluso unha subfamilia diferente.

## Taxonomía 
### Etimoloxía 
O nome científico da subfamilia, *Penelopinae*, está formado pola unión dos elementos do latín científico *Penelop-* e *-inae*. O primeiro esta tirado da raíz do nome do xénero tipo da subfamilia, *Penelope*, e o segundo é a desinencia coa que se forman os nomes das subfamilias de animais. 

Para a etimoloxía do xénero, ver *Penelope*.

### Xéneros 
* Subfamilia penelopinos (*Penelopinae*) Huxley, 1868 
** *Aburria* Reichenbach, 1853
** *Chamaepetes* Wagler, 1832
** *Oreophasis* G. R. Gray, 1844
** *Ortalis* Merrem, 1786
** *Penelope* Merrem, 1786
** *Penelopina* Reichenbach, 1861
  
## Notas 
## Véxase tamén 
### Bibliografía 
* del Hoyo, J.; Elliot, A. & Sargatal, J. (1994): "New World Vultures to Guineafowl".  En *Handbook of the Birds of the World. 2*. Barcelona: Lynx Edicions. ISBN 84-8733-415-6.
* Pereira, Sérgio Luiz; Baker, Allan J. & Wajntal, Anita (2002): "Combined nuclear and mitochondrial DNA sequences resolve generic relationships within the Cracidae (Galliformes, Aves)". *Systematic Biology* **51** (6): 946-958.  

### Outros artigos 
* Aves
* Galiformes
* Crácidos

### Ligazóns externas 
* Penelopinae na ADW.
Michael R. Clifford

'''Michael Richard Uram 'Rich' Clifford''', nado en San Bernadino (California) o 13 de outubro de 1952 e finado o 28 de decembro de 2021, foi un astronauta estadounidense que formou parte das misións STS-59, STS-53 e STS-76. Pasou un total de 27,77 días no espazo.

## Traxectoria
Clifford era graduado en ciencias pola Academia Militar dos Estados Unidos en West Point en 1974. Foi máster en enxeñería aeroespacial polo Instituto Tecnolóxico de Georgia en 1982.

Como militar foi asignado ao Centro Espacial Johnson da NASA en xullo de 1987. Foi seleccionado como astronauta en xullo de 1990. Participou nas misións STS-59, STS-53 e STS-76. Deixou a NASA en xaneiro de 1997 para ocupar o posto de Xerente de Operacións de Voo da Estación Espacial Internacional en Boeing.

## Notas 
## Véxase tamén 
### Outros artigos 
*STS-59
*STS-53
*STS-76
Pitón reticulado

O **pitón reticulado** (*Python reticulatus*) é unha cobra pertencente á familia Pythonidae, propia do Sueste asiático e a Wallacea. Hai estudos xenéticos que afirman que o xénero *Python* é parafilético e que esta especie debe pertencer a un xénero novo, *Malayopython*.

## Descrición 
esquerda|miniatura|Pitón reticulado.
É a cobra cos exemplares de máis lonxitude que se coñecen, podendo exceder algúns os 8 m e 135 kg de peso, pero en catividade raramente superan os 6,5 metros.

Existe un debate aínda sobre cal é a meirande cobra. Algúns están a favor da pitón e outros da anaconda. A anaconda é a serpe máis pesada; porén, os exemplares máis longos atopados foron de pitón reticulado.

## Distribución 
Orixinario de Asia suroriental, Indonesia e Filipinas, este pitón habita en selvas húmidas entre pólas semidescompostas das árbores e zonas próximas á auga, xa que pode nadar longas distancias. De costumes nocturnos, é posible atopalos nos lugares máis insólitos, mesmo dentro de vivendas ou en adegas de barcos.

## Notas 
## Véxase tamén 
### Bibliografía 
*Auliya MA (2003). *Taxonomy, Life History and Conservation of Giant Reptiles in West Kalimantan*. Ph.D. thesis, Universidade de Bonn.
*Auliya MA, Mausfeld P, Schmitz A, Böhme W (2002). "Review of the reticulated python (*Python reticulatus* Schneider, 1801) with the description of new subspecies from Indonesia". *Naturwissenschaften* **89** (5): 201–213.  (HTML abstract, electronic supplement available to subscribers).
*
*Schneider JG (1801). *Historiae Amphibiorum naturalis et literariae Fasciculus Secundus continens Crocodilos, Scincos, Chamaesauras, Boas, Pseudoboas, Elapes, Angues, Amphisbaenas et Caecilias*. Jena: Frommann. vi + 364 pp. + 2 plates. (*"[Boa] Reticulata"*, new species, pp.&nbsp;264–266). 
*Shine R, Ambariyanto, Harlow PS, Mumpuni (1999). "Reticulated pythons in Sumatra: biology, harvesting and sustainability". *Biol. conserv*. **87** (3): 349-357. ISSN 0006-3207. Abstract at CAT.INIST. Consultado o 12 de setembro de 2007.
Ryad Boudebouz

**Ryad Boudebouz**, nado en Colmar o 19 de febreiro de 1990, é un futbolista alxeriano. Xoga na posición de mediapunta e o seu equipo actual é o Real Betis Balompié da Liga Santander.

## Traxectoria 
O 31 de xaneiro de 2019, anunciouse a súa cesión ata final de tempada ó Celta de Vigo.

## Notas 
## Véxase tamén 
### Ligazóns externas 
* Perfil na Ligue 1
Aweida

O rei **Aweida**, nado co nome **Aweijeda** en Boe en 1850 e finado en 1921, foi un rei e xefe de Nauru.

## Traxectoria 
Aweijeda era fillo do xefe "Jim" e da súa muller, Eidingab da tribo Emea. O seu primeiro matrimonio foi coa filla do xefe, Eibinua da tribo Eamwit da vila do arbusto. Tiveron numerosos fillos. Despois da morte de Eibinua, Aweijeda casou de novo, desta volta con Eidukiri, tamén da tribo Eamwit pero coa cal non tivo fillos.

Antes de que Nauru caese baixo dominio europeo, foi gobernado por un rei que fixo leis que foron aplicadas polos xefes locais. Cando o Imperio Alemán se anexionou Nauru baixo a Nova Guinea Alemá, Aweida mantivo a súa soberanía como rei e retivo o poder sobre o pobo nauruano, malia que pouco máis se coñece sobre el.

## Notas
Sund, Åland

**Sund** é un municipio de Finlandia situado na rexión de Åland. En 2018 a súa poboación era de 1&nbsp;021&nbsp;habitantes. A superficie do termo municipal é de 184,32&nbsp;km2, dos cales 76,11nbsp;km2 son auga. O concello ten unha  densidade de poboación de 9,44&nbsp;hab./km².

Limita cos cancellos de Finström, Jomala, Lemland, Lumparland, Saltvik e Vårdö, todos eles pertencentes á rexión de Åland.

O concello é unilingüe en sueco.

## Notas 
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial

### Ligazóns externas 
* Sitio web de Sund
Speothos venaticus

O ***Speothos venaticus*** é unha especie de mamífero pertencente á familia dos cánidos que vive en bosques a menos de 1700 msnm dende Costa Rica e a través de América do Sur até Paraguai e o nordés da Arxentina, no corredor verde, ó nordés de Misións (Dto. Iguazú e Xeneral Belgrano). Non habita nas espesas selvas virxes. Vive en parellas ou en pequenos grupos e delimita con ouriños o seu territorio propio. As femias marcan extrañamente superficies verticais, con frecuencia, erguidas sobre as súas mans. É a única especie viva do xénero *Speothos*, e evidencia xenética suxire que o seu parente mais próximo é o lobo de crina de América do Sur ou o licaón (can salvaxe africano).

## Notas 
## Véxase tamén 
### Bibliografía 
* Nicole Duplaix and Noel Simon, *World Guide to Mammals*. Mandarin Publishers Ltd. (1976).
* Flower WH. 1880. On the bush-dog (*Icticyon venaticus* Lund). Proceedings of the Zoological Society of London 1880: 70–76.
Hydrosaurus amboinensis

O ***Hydrosaurus amboinensis*** é unha das tres especies do xénero *Hydrosaurus*, réptil autóctono de Nova Guinea e Filipinas, no Sueste asiático.

Ten a testa pequena co fociño longo, o corpo cilíndrico coa cola moi comprimida, e apéndices nos dedos dos pés que lle axudan a nadar máis eficazmente.

Do mesmo xeito que os basiliscos neotropicais, pode percorrer pequenas distancias sobre a auga antes de afundirse e seguir nadando. É semiarbóreo pero vive sempre preto de regatos.

## Notas 
## Véxase tamén 
### Bibliografía 
* Bleeker, P. (1860). [12. Reptilien van Boni]. Natuurkundl. Tijdschr. Nederl. Indie, Batavia 22: 81-85
* Boulenger, G.A. (1885). Catalogue of the Lizards in the British Museum (Nat. Hist.) I. Geckonidae, Eublepharidae, Uroplatidae, Pygopodidae, Agamidae. Londres: 450 pp.
* Das, I. (1993). Jour. Sarawak Mus., 44 (65): 128
* De Rooij, N. de (1915). The Reptiles of the Indo-Australian Archipelago. I. Lacertilia, Chelonia, Emydosauria. Leiden (E. J. Brill), xiv + 384 pp.
* Duméril, A. M. C. and G. Bibron. (1837). Erpétologie Générale ou Histoire Naturelle Complete des Reptiles. Vol. 4. Libr. Encyclopédique Roret, París, 570 pp.
* Gábris, J. (2003). Zur Haltung von philippinischen Segelechsen (Hydrosaurus pustulatus). Draco 4 (14): 24-33
* Gray, J. E. 1845. Catalogue of the specimens of lizards in the collection of the British Museum. Trustees of die British Museum/Edward Newman, Londres: xxvii + 289 pp.
* Günther,A. 1873. Notes on some reptiles and batrachians obtained by Dr. Bernhard Meyer in Celebes and the Philippine Islands. Proc. Zool. Soc. Londres 1873: 165-172
* Manthey,U. & SCHUSTER,N. 1999. Agamen, 2. Aufl. Natur und Tier Verlag (Münster), 120 pp.
* Peters, Wilhem Carl Hartwig 1872. Über einige von Hrn. Dr. A. B. Meyer bei Gorontalo und Auf den Togian-Inseln gesammelte Amphibien. Monatsber. königl. Akad. Wiss. Berlin. 1872 (Juli): 581-585
* Poche, F. 1903. Einige nothwendige Änderungen in der herpetologischen Nomenklatur. Zool. Anz. 26: 698-703
* Schlosser 1768. Epistola ad F. DEJEAN de L. amboin.
* Shaw, G. 1802. General Zoology, or Systematic Natural History. Vol.3, part 2. G. Kearsley, Thomas Davison, Londres: 313-615
* Werning, H. (2004). Bibliographie der Gattungen Physignathus, Lophognathus und Hydrosaurus. Iguana Rundschreiben 17 (2): 18-31
Oreophasis derbianus

Para algúns autores ***Oreophasis derbianus*** é unha especie de ave da orde dos galiformes e familia dos crácidos, a única do xénero *Oreophasis* e da subfamilia dos oreofasinos. 

Porén, para a maioría forma parte da subfamilia dos penelopinos.

## Características 
É unha ave grande, de aproximadamente 85 cm de longo, parecida a un pavo, coa plumaxe das partes superiores de cor negra brillante, patas vermellas, iris branco, bico amarelo e un rechamante *corno* vermello na parte superior da cabeza. O peito e a parte anterior do ventre son brancos, e as plumas da súa longa cola son negras cunha banda branca cerca da base. Ambos os sexos son similares. Os xuvenís teñen a plumaxe máis apagada, e o corno máis pequeno, e a cola e as ás son de cor marrón.

## Hábitat e distribución 
Único membro do xénero *Oreophasis*, distribúese polos bosques húmidos de montaña do sueste de México (Chiapas) e no suroeste de Guatemala. Encóntrase en altitudes de até os 3 350 m, e a súa dieta componse principalmente de froitos, follas verdes e invertebrados. A femia adoita poñeer dous ovos en cada niñada.

## Filoxenia 
miniatura|esquerda|200px|Lámina de *Oreophasis derbianus*, en *The Genera of Birds*.
Aínda que afastado filoxeneticamente dos crácidos aseméllase moito a estas aves na súa forma e cor xeral da plumaxe, aínda que o *corno* aseméllao aos *Pauxi* con casco (outros crácidos). De feito, esta especie é a única sobrevivente dunha liñaxe moi antiga de crácidos que evolucionaron independentemente de todos os demais membros vivos desta familia durante polo menos 20 millóns de anos (e posibelmente até 40 millóns de anos.Aínda que non ten ningún parente realmente achegado entre os crácidos vivos, esta especie é aparentemente a máis afastada. Dado que as relacións basais dos crácidos vivos non están índa ben establecidas, a especie ás veces sitúase nunha subfamilia distinta, a dos oreofasinos.Alternativamente, podería formar unha tribo dentro da subfamilia dos cracinos.

## Status 
A Unión Internacional para a Conservación da Natureza e dos Recursos Naturais (UICN), debido á continua perda de hábitat, o pequeno tamaño da súa poboación, a súa limitada área de distribución e á caza a que se practica nalgunhas zonas, a especie é cualificada cono *EN* (en perigo). Así mesmo, figura no Apéndice I da CITES.

## Notas 
## Véxase tamén 
### Bibliografía 
* del Hoyo, J.; Elliot, A. & Sargatal, J. (1994): "New World Vultures to Guineafowl".  En *Handbook of the Birds of the World. 2*. Barcelona: Lynx Edicions. ISBN 84-8733-415-6.
* Pereira, Sérgio Luiz; Baker, Allan J. & Wajntal, Anita (2002): "Combined nuclear and mitochondrial DNA sequences resolve generic relationships within the Cracidae (Galliformes, Aves)". *Systematic Biology* **51** (6): 946-958.  

### Outros artigos 
* Aves
* Galiformes
* Crácidos
* Penelopinos

### Ligazóns externas 
* *Oreophasis derbianus* na ADW.
* Horned Guan. *Oreophasis derbianus* Gray & GR 1844] na EOL.
* Horned guan *(Oreophasis derbianus)* en ARKive .
Sean McVay

**Sean McVay**, nado o 24 de xaneiro de 1986 en Dayton, Ohio, é un adestrador estadounidense de fútbol americano que actualmente traballa como adestrador xefe de Los Angeles Rams da National Football League (NFL). No seu primeiro ano como adestrador xefe, en 2017, foi escollido como mellor adestrador da NFL. Coa aparición do seu equipo na Super Bowl LIII converteuse no adestrador máis novo da historia da NFL en disputar unha Super Bowl.

## Notas 
## Véxase tamén 
### Ligazóns externas 
* Perfil na web dos Rams
Upon a Burning Body

**Upon a Burning Body** é un grupo estadounidense de metalcore con orixe en San Antonio, Texas, formado no ano 2005. O grupo está composto polo vocalista Danny Leal, o guitarrista Ruben Álvarez, o baixista Joe Antonellis e o batería Tito Felix. O seu segundo álbum de estudio, titulado *Red. White. Green.*, estreouse no posto nº 105 da lista *Billboard* 200 en 2012. O seu terceiro álbum de estudio, *The World Is My Enemy Now*, publicado o 12 de agosto de 2014, estreouse no posto nº 39 da mesma lista nese ano.
## Discografía
## Notas
Irene Lecapena

**Irene Lecapena** (naceu como **María**; en búlgaro: Ирина Лакапина, grego: Μαρία/Ειρήνη Λακαπηνή), finada aproximadamente en 966, foi a emperatriz consorte de Pedro I de Bulgaria. Foi filla de Cristovo Lecapeno, fillo e coemperador de Romano I, e a súa esposa Augusta Sofía.
## Traxectoria
Para demostrar que era un digno sucesor do seu pai no país e aos ollos dos gobernos estranxeiros, o novo emperador búlgaro Pedro I fixo unha demostración de forza ao invadir a Tracia bizantina  en maio de 927, pero mostrouse disposto a negociar unha paz máis permanente. Romano aproveitou a ocasión e propuxo unha alianza matrimonial entre as casas imperiais de Bizancio e Bulgaria. Romano dispuxo un matrimonio diplomático entre a súa neta María e o monarca búlgaro. Por primeira vez na historia bizantina, unha princesa bizantina ía casar cun gobernante estranxeiro e décadas máis tarde, Constantino VII criticou a Romano por esta concesión. En outubro de 927 Pedro chegou preto de Constantinopla para reunirse con Romano e asinou o tratado de paz, casando con María o 8 de novembro. Para significar a nova era nas relacións búlgaro-bizantinas, María pasou a chamarse Irene ("paz").

Irene e Pedro I tiveron varios fillos, entre eles:

* Plenimir.
* Boris II, que o sucedeu como emperador de Bulgaria en 969.
* Romano, quen o sucedeu como emperador de Bulgaria en 977.

## Notas
We Came as Romans

**We Came as Romans** é un grupo musical estadounidense de metalcore con orixe en Troy, Míchigan. Formado en 2005, o grupo pasou por múltiples cambios na súa formación, e asinou con SharpTone Records en 2016. O grupo publicou dous EPs, *Demonstrations* (2008) e *Dreams* (2008), e cinco álbums de estudio, *To Plant a Seed* (2009), ''Understanding What We've Grown to Be* (2011), *Tracing Back Roots* (2013), *We Came as Romans* (2015) e *Cold Like War'' (2017).

## Members
;Actuais
* Joshua Moore –  Guitarra, coros 
* Dave Stephens – Voz 
* Lou Cotton – Guitarra 
* Andy Glass – Baixo 
* David Puckett – Batería, percusión 

## Discografía
;Álbums de estudio
 

## Notas
Lingua pataxó

A **lingua pataxó** (*patashó*), ou **pataxó hã-ha-hãe** (pataxó-hãhaãi), é unha lingua extinta falada outrora polo pobo pataxó que habita no Brasil. Falábase na rexión de Baía, en Minas Gerais, Pôsto Paraguassu no concello de Itabuna. Existe pouca información sobre ela pero é probable que pertencese á familia lingüística maxakalí. Os membros do pobo pataxó no presente falan o portugués, mais conservaron algunhas verbas pataxó, así como préstamos doutras linguas indíxenas veciñas.

## Véxase tamén 
### Bibliografía 
* Greg Urban (1985): "On Pataxó and Hãhãhãi", *International Journal of American Linguistics*, Vol. 51, No. 4 (Oct., 1985), pp. 605-608.
Imatra

**Imatra** é unha cidade de Finlandia situado na rexión de Carelia do Sur. En 2018 a súa poboación era de 27&nbsp;203&nbsp;habitantes. A superficie do termo municipal é de 191,28&nbsp;km2, dos cales 36,27nbsp;km2 son auga. O concello ten unha  densidade de poboación de 175,5&nbsp;hab./km².

Limita cos concellos de Lappeenranta e Ruokolahti, ambos na súa mesma Rexión. Ademais o termo municipal limita con Rusia.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Imatra
Mennekes

**Mennekes** Elektrotechnik GmbH & Co. KG, é un fabricante de material eléctrico de orixe alemá.
## Historia
A marca foi fundada en 1935 por Aloys Mennekes. Vende uns 130 millóns de euros sendo mundialmente coñecida polo seu conector para cargar coches eléctricos. Deseño liberado baixo o nome SAE J3068, é un conector trifásico de corrente alterna para Estados Unidos de América con *Local Interconnect Network* (LIN, Rede Interconectada Local) para sinalización de control baseada en IEC 61851-1 Edición 3 Anexo D.

## Galería de imaxes

File:Tesla-type-2-supercharger-outlet-1004.jpg|Saída Tipo 2 compatible encontrados nos Tesla Superchargers en Europa
File:Type2 Socket de.svg|Varios modos de operación de enchufes Tipo 2
File:Prise type 2 Mennekes BMW i3.jpg|Entrada tipo 2 de vehículo para recarga eléctrica (femia)
File:VDE-AR-E 2623-2-2-plug.jpg|Varias bases de enchufes de saída de estación (femia) e a súa correspondente clavixa (macho, cor azul).
File:2015-12-23 Typ-2-Ladestecker.jpg|Conector Tipo 2r (femia Mennekes)
File:Tesla-type-2-model-s-charge-port-inlet-0996.jpg|Entrada compatible Tipo 2 de 120 kW en Modelo S europeo de Tesla

## Notas
## Véxase tamén 
### Ligazóns externas 
* Sitio oficial da compañía (en alemán)
Pobo pataxó

Os **pataxó** son un pobo indíxena de Baía,  no Brasil cunha poboación de arredor de 11&nbsp;800 individuos. Outrora falaron a lingua pataxó, pero no presente falan portugués e unha versión revitalizada da lingua pataxó, chamada patxohã.

## Notas 
## Véxase tamén 
### Bibliografía 
* 
### Ligazóns externas 
* Aldeia pataxó de Coroa Vermelha. Biblioteca Nacional de Portugal 
* Reserva pataxó de Barra Velha. Biblioteca Nacional de Portugal
Basilisco verde

O **basilisco verde** (*Basiliscus plumifrons*) é unha especie de lagarto nativo de América Centrail, e o seu hábitat natural abrangue dende o leste de Honduras, a través de Nicaragua e Costa Rica, até o oeste de Panamá.

## Descrición 
Os basiliscos verdes son omnívoros e aliméntanse de insectos, pequenos mamíferos como roedores, e mesmo algunhas especies máis pequenas de lagartos. A súa dieta inclúe tamén froitos e flores. Entre os seus predadores máis frecuentes atópanse as aves de presa, as sarigüeias e as serpes.

As femias desta especie poñen entre 5 e 15 ovos á vez. Depositan estes ovos en lugares quentes, como area húmida ou terra. Delongan entre oito e dez semanas en chocar, tralo cal o novo espécime nace xa como un lagarto totalmente independente.

## Notas 
## Véxase tamén
Antón Fernández Escuredo

**Antón Fernández Escuredo**, coñecido como **Riobó Prada**, nado en Buenos Aires en 1967, é un xornalista e fotógrafo galego.

## Traxectoria 
Fillo de emigrantes galegos na Arxentina. Viviu en Cataluña, onde participou de maneira activa no activismo asociativo e radiofónico. Licenciado en Historia da Arte pola Universidade de Barcelona. Comezou a súa andaina  nas ondas como colaborador no programa *Galicia algo máis,* Radio Sants-Montjuïch, dirixido por Moncha Prieto, quen, ao mudarse a Galicia, deixou a emisión ao cargo de Xosé M. Sancho e Antón F. Escuredo. Despois dunha pausa, entre 2001 e 2003, Escuredo, xa como director único do programa, relanzou a emisión desde Sants3Ràdio. Escuredo é un dos fundadores da rede de emisións galegas en Cataluña Ergac e desde esta asociación ideou e dirixiu a primeira xeira do boletín *A Micro Pechado*.

Como xornalista, traballou como subdirector da revista *A Peneira* e en Edicións Alen-Miño. Tamén foi redactor de *Sermos Galiza* e colaborador ocasional de *Praza.gal* ou da catalá VilaWeb. Impulsor da canle Nós Televisión, fai parte da redacción do *Nós Diario*.

## Notas
Wesley Matthews

**Wesley Joel Matthews Jr.**, nado o 14 de outubro de 1986 en San Antonio, Texas, é un xogador profesional estadounidense de baloncesto que xoga nos Atlanta Hawks da National Basketball Association (NBA). Con 1,96 metros de estatura xoga na posición de escolta.

## Traxectoria profesional 
Tras non ser elixido no Draft da NBA de 2009, Matthews xogou cos Utah Jazz a Liga de Verán de Orlando, e cos Sacramento Kings a de Las Vegas. En setembro de 2009, asinou un contrato dun ano cos Jazz.

O 10 de xullo de 2010, Matthews asinou cos Portland Trail Blazers unha oferta por cinco anos e 34 millóns de dólares. O 21 de xullo de 2010, Matthew asinou oficialmente o contrato despois de que os Jazz decidiran non igualar a oferta.

O 9 de xullo de 2015, Matthew asinou un contrato de catro anos cos Dallas Mavericks.

O 31 de xaneiro de 2019, Matthews foi traspasado xunto a DeAndre Jordan, Dennis Smith Jr. e dúas futuras eleccións da primeira rolda do Draft ós New York Knicks, a cambio de Kristaps Porziņģis, Trey Burke, Courtney Lee e Tim Hardaway Jr.. O 7 de febreiro de 2019, foi cortado polos Knicks.

O 10 de febreiro de 2019, Matthews asinou cos Indiana Pacers.

O 1 de xuño de 2019, Matthews asinou un contrato dun ano cos Milwaukee Bucks.

O 22 de novembro de 2020, Matthews asinou cos Los Angeles Lakers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Boa constrictor

A ***Boa constrictor*** é unha especie de cobra non velenosa de gran tamaño membro da familia Boidae. Habita nas zonas tropicais de América do Norte, América Central e América do Sur, así como nalgunhas illas do Caribe. É unha especie frecuentemente criada en catividade, os seus patróns de cores son moi variables e distintivos. No presente recoñécense nove subespecies, malia que algunhas delas son controvertidas.

## Notas 
## Véxase tamén 
### Bibliografía 
*Stull OG (1932). "Five new subspecies of the family Boidae". *Occasional Papers of the Boston Society of Natural History* **8**: 25–30 + plates 1–2. HTML version available at boa-subspecies.com. Consultado o 20 de febreiro de 2009.
Ptilopachus

***Ptilopachus*** é un xénero de aves da orde dos galiformes e familia dos odontofóridos, hoxe clasificado na subfamilia monotípica dos odontoforinos.

Comprende dúas especies africanas (mentres que as outras 32 especies da familia son propias do Novo Mundo).

## Características 
Ambas as species son relativamente pequenas, dunha lonxitude aproximada duns 25 cm, de habitos terrestres e aparencia de paspallases, cacarterizadas por presentaren un anel ocular vermello e a base do bico, as patas e a plumaxe das partes superiores apardazadas.

Do mesmo xeito, tradicionalmente, só a especie *Ptilopachus petrosus* se incluía no xénero, pero en base ás evidencias xenéticas agora tamén se inclúe a chamada *perdiz de Nahan*, *Ptilopachus nahani*, que anteriormente se consideraba un francolín.

Estes estudos tamén conclúen que este xénero está máis estreitamente relacionado cos papallases do Novo Mundo (odontofóridos) e podería considerarse o seu único representante en África, pero algúns taxónomos aínda a inclúen nos fasiánidos. (Cómpre dicir que a EOL inclúe as dúas especies nos odontofóridos).

Recentemente (2013) o xénero foi reclasificado por Bowie *et al.* dentro da familia dos odontofóridos, creando para el unha nova subfamilia, a dos ptilopaquinos (*Ptilopachinae*), diferenciada da dos odontoforinos (*Odontophorinae*), que engloba ás 32 especies de paspallases do Novo Mundo.

## Notas 
## Véxase tamén 
### Bibliografía 
* del Hoyo, J.; Elliot, A. & Sargatal, J. (1994): "New World Vultures to Guineafowl".  En *Handbook of the Birds of the World. 2*. Barcelona: Lynx Edicions. ISBN 84-8733-415-6.

### Outros artigos 
* Aves
* Galiformes
* Odontofóridos

### Ligazóns externas 
* *Ptilopachus*. Stone partridge na ADW.
* *Ptilopachus* Swainson 1837 na EOL.
Oliveros Fernández Armada

**Oliveros Fernández Armada**, coñecido como **Negrín**, nado en Traspena (Covas, Baralla) cara a 1923, foi un guerrilleiro antifranquista galego.

## Traxectoria 
Militante do PCE. Enlace da guerrilla queimado, en 1945 ingresou na Federación de Guerrillas de León-Galicia. Foi reclamado polo xuíz militar de Lugo en novembro de 1946 como encartado na causa 177/46 por roubo a man armada e relación con bandoleiros. Dende 1947 estivo integrado na II Agrupación do Exército Guerrilleiro de Galicia na zona do Bierzo, no grupo de Silverio Yebra Granja que tiña como comisario político a Francisco Martínez López. En 1948 negouse a marchar a Francia e a finais dese ano actuaba na fronteira das provincias de Lugo e León cos cenetistas Abelardo Macías Fernández e Victorino Nieto Rodríguez, o socialista Hilario Álvarez Méndez e Alpidia García Moral. 

Integrado nun grupo guerrilleiro con Manuel Gutiérrez Abella, Edelmiro Alonso García, Pedro Lamas Cerezales e Adoración Campo Canedo, tivo un enfrontamento coa Garda Civil en Castiñeiras o 27 de outubro de 1948 que lle custou a vida ao garda Sabas Andrés Salazar. A Garda Civil detivo ao día seguinte varios veciños de Castiñeiras, entre eles Vicenta López Digón, enlace da guerrilla, e o seu fillo Jesús Camuñas López que acolleran aos guerrilleiros na súa casa, e foron asasinados esa noite. O 17 de marzo de 1949 logrou escapar con Victorino Nieto do masacre de Vilasinde na Veiga de Valcarce, onde foi sorprendido o seu grupo e foron asasinados Abelardo Macías, Hilario Álvarez e Alpidia García. En outubro de 1949 reclamouno o xuíz militar de Lugo xunto con outros guerrilleiros encartados na causa 318/49. 

Logrou pasar a Francia en 1950.

## Notas 
## Véxase tamén 
### Bibliografía 
* 
### Ligazóns externas 
* Ficha en Memorial antifranquista y democrático 

* Covas, Recesende… 1946
Odontoforinos

A dos **odontoforinos** (*Odontophorinae*) é unha subfamilia de aves da orde dos galiformes, unha das dúas en que se subdivide actualmente a familia dos odontofóridos, que agrupa a maioría das súas especies, coñecidas como *paspallases do Novo Mundo*.

Conta con 32 especies de pequeno tamaño e aspecto é hábitos semellantes aos dos paspallases, propias de América, onde se distribúen desde os Estados Unidos até a Arxentina, e viven en bosques tropicais, subtropicais e temperados, así como en áreas de matogueiras, sabanas e terras de cultivo, desde o nivel do mar até os 3 300 m de altitude, e son coñecidas vulgarmente, na bibliografía internacional, como *paspallases americanos* ou *paspallases do Novo Mundo* (aínda que non están relacionados filoxeneticamnte cos paspallases do Vello Mundo (do xénero *Coturnix).

As outras dúas especies integradas na fanilia, pertencentes ao xénero *Ptilopachus*, son de distribución africana e tradicionalmente foron situadas na familia dos fasiánidos, pero agora sábese, por análises xenéticas, que estás máis relacionados cos paspallases do Novo Mundo. 

Recentemente (2013) este xénero foi reclasificado por Bowie *et al.* dentro da familia dos odontofóridos, creando para el unha nova subfamilia, a dos ptilopaquinos (*Ptilopachinae*), diferenciada da dos odontoforinos.

## Taxonomía 
### Descrición 
A subfamilia foi descrita en 1844 polo naturalista e ornitólogo e inglés John Gould. 

### Etimoloxía 
O nome científico da familia, *Odontophorinae*, está formado pola unión dos elementos do latín científico *Odontophor-* e *-inae*. O primeiro esta tirado do xenitivo do nome do xénero tipo da familia, *Odonthophorus*, e o segundo é a desinencia coa que se forman os nomes das subfamilias de animais. 

Para a etimoloxía de *Odontophorus*, véxase *Odontophorus*.

### Clasificación 
A subfamilia subdivídese nos xéneros que se indican:
 
* *'Subfamilia odontoforinos *(Odontophorinae)*'* Gould 1844 
** *Colinus* Goldfuss, 1820 
** *Cyrtonyx* Gould, 1844 
** *Dactylortyx* Ogilvie-Grant, 1893 
** *Dendrortyx* Gould, 1844 
** *Odontophorus* Vieillot, 1816 
** *Oreortyx* S. F. Baird, 1858 
** *Philortyx* Gould, 1846 
** *Rhynchortyx* Ogilvie-Grant, 1893

## Notas 
## Véxase tamén 
### Bibliografía 
* del Hoyo, J.; Elliot, A. & Sargatal, J. (1994): "New World Vultures to Guineafowl".  En *Handbook of the Birds of the World. 2''. Barcelona: Lynx Edicions. ISBN 84-8733-415-6.

### Outros artigos 
* Aves
* Galiformes
* Odontofóridos
* Ptilopaquinos
Norwegian Air Argentina

**Norwegian Air Argentina** é unha aeroliña de baixo custo da Arxentina, e unha subsidiaria totalmente integrada de Norwegian Air Shuttle, usando a súa mesma identidade corporativa. Fundada en xaneiro de 2017, opera Boeing 737-800 con bases en Buenos Aires e Córdoba. Todos os avións están rexistrados na Arxentina.

## Frota 
En setembro de 2018 a frota de Norwegian Air Argentina estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Dennis Smith Jr.

**Dennis Cliff Smith Jr.**, nado o 25 de novembro de 1997 en Fayetteville, Carolina do Norte, é un xogador profesional estadounidense de baloncesto que xoga nos Brooklyn Nets da National Basketball Association (NBA). Con 1,91 metros de estatura xoga na posición de base.

## Traxectoria profesional 
Smith foi elixido na 9ª posición do Draft da NBA de 2017 polos Dallas Mavericks. O 5 de xullo de 2017, asinou o seu contrato de rookie.

O 31 de xaneiro de 2019, Smith foi traspasado xunto a Wesley Matthews, DeAndre Jordan e dúas futuras eleccións da primeira rolda do Draft ós New York Knicks, a cambio de Kristaps Porziņģis, Trey Burke, Courtney Lee e Tim Hardaway Jr..

O 8 de febreiro de 2021, Smith foi traspasado ós Detroit Pistons a cambio de Derrick Rose.

O 23 de setembro de 2021, Smith asinou cos Portland Trail Blazers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Lemi

**Lemi** é un municipio de Finlandia situado na rexión de Carelia do Sur. En 2018 a súa poboación era de 3&nbsp;059&nbsp;habitantes. A superficie do termo municipal é de 262,48&nbsp;km2, dos cales 44,61nbsp;km2 son auga. O concello ten unha  densidade de poboación de 14,04&nbsp;hab./km².

Limita cos concellos de Lappeenranta, Luumäki, Savitaipale e Taipalsaari, todos eles na súa mesma Rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Lemi
Monica Seles

**Monica Seles** (en , |ˈsɛlɛʃ ˈmoːnikɒ|; en , *Monika Seleš*), nada en Novi Sad o 2 de decembro de 1973 é unha ex xogadora de tenis, que representou a Iugoslavia e aos Estados Unidos de América. Etnicamente húngara, nacionalizouse estadounidense en 1994 e tamén recibiu a cidadanía húngara en xuño de 2007. Foi número un da WTA e gañou oito títulos individuais de Grand Slam, oitos deles como adolescente representando a Iugoslavia, e o último representando aos Estados Unidos.

En 1990, Seles converteuse na campioa máis nova de Roland Garros con dezaseis anos. Gañou oito títulos individuais de Grand Slam antes de cumprir vinte anos e foi número un do mundo en 1991 e 1992. Non obstante, o 30 de abril de 1993 foi vítima dun ataque na pista, cando un home a apuñalou nas costas cun coitelo de 23&nbsp;cm de longo. Seles non volveu ao tenis ata dous anos despois. Aínda que gozou de certo éxito na volta en 1995, incluíndo un cuarto título de Australia en 1996, non puido recuperar a súa mellor forma. Xogou o seu último partido como profesional en Roland Garros en 2003, aínda que non se retirou ata febreiro de 2008.

Considerada como unha das mellores tenistas da historia, Seles foi nomeada unha das "30 lendas do tenis feminino: Pasado, presente e futuro" pola revista *Time*. Algúns xogadores e historiadores afirman que Seles tiña o potencial para converterse na máis completa xogadora de todos os tempos se non fose apuñalada. Foi incluída no International Tennis Hall of Fame en 2009.

## Vida privada 
O 21 de abril de 2009, Seles publicou as súas memorias tituladas *Getting A Grip: On My Body, My Mind, My Self* que relata a súa loita coa depresión e o trastorno de alimentación compulsiva (BED) despois do ataque sufrido, o cancro do seu pai e a súa morte, a súa volta ao tenis e a vida posterior ao deporte. En 2015, Seles converteuse en voceira de Shire Pharmaceuticals, creadores do primeiro medicamento aprobado pola Food and Drug Administration para tratar o BED, para aumentar o coñecemento da desorde que ela mesma sufriu dende que era adolescente. Seles inxería cantidades normais durante as comidas e logo devoraba en segredo grandes cantidades de "comida lixo" cando estaba soa.

Seles está casada co empresario Tom Golisano, 32 anos máis vello ca ela. Comezaron a saír en 2009 e anunciaron o seu compromiso o 5 de xuño de 2014.

## Estatísticas 
### Finais de Grand Slam 
### Resultados nos Grand Slam 
## Notas 
## Véxase tamén 
### Ligazóns externas 
* BBC Sport profile
Actúa

**Actúa** é un partido político español de esquerdas e progresista impulsado por Baltasar Garzón e Gaspar Llamazares.

## Ideoloxía e posicións políticas
De acordo con Antonio Elorza, a iniciativa, situada dentro do marco dos diferentes movementos aparecidos en Europa a consecuencia da descomposición da socialdemocracia tradicional e dos sucesores do comunismo democrático, presenta entre as súas prioridades: a loita contra a desigualdade, desprazar ao Partido Popular fóra do poder, a ecoloxía e medidas anticorrupción.

## Historia
Actúa foi oficialmente rexistrado coma partido político en agosto de 2017, a partir da plataforma do mesmo nome, nutrindose de militantes de Esquerda Aberta descontentos co rumbo de Esquerda Unida e dos membros da plataforma «Convivencia Cívica». Impulsado por Gaspar Llamazares e Baltasar Garzón, o manifesto da plataforma foi asinado, entre outros, por José Antonio Martín Pallín, Federico Mayor Zaragoza, Cristina Almeida, Lina Gálvez, Teresa Aranguren, Carlos Berzosa, Luis García Montero, Almudena Grandes e Antonio Gutiérrez.​ Porén, despois da inscrición como partido, algúns asinantes, sorprendidos por este desenvolvemento, como Antonio Gutiérrez ou Martín Pallín, distanciáronse da mesma.

O partido uniuse en 2018 a Primavera Europea, o movemento transnacional impulsado polo movemento DiEM25, liderado á súa vez polo exministro grego de economía Yanis Varoufakis. En dicembro de 2018 Actúa celebrou a súa primeira conferencia política, na cal manifestou a «intención firme de presentarse nas próximas eleccións europeas, autonómicas e municipais» (as do ano 2019). En canto ás eleccións municipais de 2019 en Madrid, Actúa manifestou a súa vontade de participar na candidatura de Máis Madrid.

## Referencias
Crax

***Crax*** é un xénero de aves da orde dos galiformes, que é o tipo da familia dos crácidos e da subfamilia dos cracinos, do que se coñecen sete especies que se distribúen por México, América Central, as illas do mar Caribe e a América do Sur tropical e subtropical.

Son aves de gran tamaño e que presentan acusado dimorfismo sexual, presentando os machos rechamantes ornamentos faciais (cristas, papadas, etc).

## Taxonomía 
### Descrición 
O xénero foi descrito en 1758 por Linneo, na páxina 157  da 10ª edición do seu *Systema Naturae*.

### Etimoloxía 
O nome *Crax* é unha alteración do nome do grego antigo κρέξ *kréx*, unha galiñola.

### Especies 
Na actualidade recoñécense no xénero as seguintes sete especies:

* *Crax alberti* Fraser, 1852
* *Crax alector* Linnaeus, 1766
* *Crax blumenbachii* Spix, 1825
* *Crax daubentoni* G. R. Gray, 1867
* *Crax fasciolata* Spix, 1825
* *Crax globulosa* Spix, 1825
* *Crax rubra* Linnaeus, 1758

## Notas 
## Véxase tamén 
### Bibliografía 
* del Hoyo, J.; Elliot, A. & Sargatal, J. (1994): "New World Vultures to Guineafowl".  En *Handbook of the Birds of the World. 2*. Barcelona: Lynx Edicions. ISBN 84-8733-415-6.

### Outros artigos 
* Aves
* Galiformes
* Crácidos
* Cracinos

### Ligazóns externas 
* *Crax* na ADW.
* *Crax* na EOL.
Leonardo I Tocco

**Leonardo I Tocco**, señor de Tocco era fillo de Guglielmo Tocco e de Margarita Orsini, e neto de Ricardo I Orsini por vía materna.
### Traxectoria 
En 1358, á morte do seu primo Nicéforo II Orsini herdou Cefalonia e Zante e foi conde até a súa morte en 1381. Tamén foi duque de Léucade e señor de Vonitza desde 1352. Foi favorecido en fronte do seu primo Guido e os seus descendentes, os napolitanos.

Casou con Magdalena Buendelmonti e ao morrer en 1381 deixou unha filla, Petronila (casada con Nicolao II duque do Arquipélago, a cal morreu en 1410) e o fillo e herdeiro Carlos I Tocco, proclamado baixo a rexencia da a súa nai.
## Notas 
* 
* 
* 
*
Mateu I Orsini

**Mateu I Orsini**, conde palatino de Cefalonia e Zante, era fillo de Ricardo Orsini e neto de Margaritone de Brindisi. No 1197 ao ser encarcerado o seu avó, o seu pai tomou as rédeas do poder en nome de Mateu I, e ao morrer Margaritone, cara ao 1203, herdou Cefalonia e Zante onde gobernou até 1238.

En 1238 as noticias desaparecen e probabelmente morreu aínda novo, pero os Orsini permaneceron en posesión do feudo, pois en 1260 aparece como conde o fillo Ricardo I Orsini.

Probabelmente do 1238 ao 1260 actuou como rexente deste fillo, a muller de Mateu I, Ana Anxela, filla do sebastocrátor Xoán I de Zoe Ducas (neta do emperador bizantino Isaac II Anxo).

## Notas 
## Véxase tamén
### Bibliografía
*«Ιστορία της Ζακύνθου», Λεωνίδας Χ. Ζώης, Αθήνα 1955 .
* “Η Φραγκοκρατία εν Ελλάδι” Ουίλλιαμ Μίλλερ. Μετάφραση Σπυρ. Λάμπρου. Αθήνα 1909-1910. Ελληνική Εκδοτική Εταιρεία. σελ.71-74 .
Santiago de la Ribera

**Santiago de la Ribera** é a pedanía máis poboada do municipio de San Javier, na Rexión de Murcia. Tiña 9.708 habitantes en 2018.

Ao norte, limita coas pedanías de Lo Pagán e Los Sáez, pertencentes ao municipio de San Pedro del Pinatar e ao sur con Los Narejos, do municipio de Los Alcázares. Polo leste limita co Mar Menor, e polo oeste, co casco urbano de San Javier e a pedanía de La Calavera.

Fóra do casco urbano atópase a Academia Xeral do Aire (AGA) xunto co Aeroporto de Murcia-San Javier. Conta con 4&nbsp;km de praia, entre ellas as do Castillico, Barnuevo e Colón, certificadas coa Q de Calidade Turística.
Christkind

O **Christkind** (*Cristo Neno*) é o personaxe lendario que segundo a cultura alemá trae agasallos aos nenos na noite do 24 ao 25 de decembro. É unha figura posterior a San Nicolao, creada coa Reforma protestante de 1535 onde Lutero impuxo a figura do mesmo neno Xesús como encargado de outorgar milagrosamente agasallos e unha árbore decorada entre os nenos protestantes durante a noite de Nadal, en base á crenza de que só Deus é capaz de outorgar a salvación, por medio da súa graza; a intercesión do papa, a Virxe María ou os Santos é inútil, de aí o rexeitamento ao seu culto e imaxe.

## Figura 
O Christkind é a representación de Xesucristo como un meniño louro, con ás de anxo e vestido branco, que baixa ás casas dos nenos durante a noite a deixar agasallos. Non en tanto, desde que os anxos de todo tipo dentro da tradición europea foron representados comunmente por mulleres,  o Christkind tamén adoptou unha aparencia feminina. Esta é a razón pola cal hoxe en día unha actriz é a encargada de representar ao Christkind na apertura do mercado de Nadal de Nürnberg. Así mesmo é común a denominación popular de Christkind a todos os nenos nados no 24 de decembro.

## Veneración 
Esta figura é venerada no Leste de Europa baixos os nomes de *Ježíšek* en Chequia, *Ježiško* en Eslovaquia e *Jézuska* en Hungría . Na época soviética iniciouse unha campaña para intentar desbancar a popularidade do Christkind en todas as súas formas polo Télapó, deidade eslava. A tradición segue a ser a máis popular en Alemaña, e nos países da Europa Central próximos a súa órbita cultural como Liechtenstein, Suíza e Austria. Na República de Alemaña a súa constante celebración estendeu o uso do termo para referirse como Christkind tamén aos tradicionais mercados do Nadal do sur do país. Nunha paradoxal evolución da celebración o Christkind goza de boa saúde na actualidade nos estados federados católicos do sur, perante a un retroceso na figura nos estados protestantes do norte en favor da publicidade a Santa Claus recibida desde os países anglosaxóns.. Na católica Austria a tradición chegou arredor de 1870 reemplazando á propia, consistente en antigas ofrendas aos espíritos gardián das casas.. Na actualidade é motivo de debate entre cristiáns e laicos no país situando ao Christkind como salvagarda dos valores máis cristiáns  .

Recóllese as denominacións de *Menino Jesus de Natal* en Portugal, *El niño Jesús* en Colombia e *Le petit Jesus* na Francia.

## Notas 
## Véxase tamén 
### Outros artigos 
* Apalpador
* Santa Claus
Más Madrid

**Más Madrid** é unha plataforma política madrileña de esquerdas impulsada pola actual alcaldesa da cidade Manuela Carmena.

## Historia
En setembro de 2018 a alcaldesa de Madrid Manuela Carmena anunciou as súas intenciones de presentarse á relección nas eleccións municipais de 2019 cunha nova plataforma política, diferente a de Ahora Madrid, o partido político "instrumental" co cal cocorrera ás eleccións de 2015.​ A mediados de novembro, os concelleiros de Ahora Madrid con militancia en Podemos Rita Maestre, José Manuel Calvo, Jorge García Castaño, Marta Gómez, Esther Gómez e Paco Pérez anunciaron que non participarían nas primarias de Podemos e manifestaron a súa intención de presentarse ás primarias da plataforma de Manuela Carmena, o que causou a súa suspensión cautelar de militancia no partido.

O 22 de novembro de 2018 a plataforma de Carmena presentouse formalmente, co nome definitivo de "Más Madrid". Nesta presentación anunciouse que a campaña electoral da plataforma financiarase con "microcréditos" e que na candidatura non habería "cuotas" para partidos.​ En xaneiro de 2019, Íñigo Errejón, até entón primeiro de lista oficioso de Podemos nas eleccións autonómicas de 2019, anunciou nunha carta conxunta con Manuela Carmena a súa intención de presentarse como candidato para esas eleccións dentro da plataforma de Más Madrid, anunciándose na propia carta a intención de celebrar de primarias en febreiro. O anuncio xerou unha grave crise en Podemos; o secretario xeral do partido Pablo Iglesias Turrión desautorizou a iniciativa de Íñigo Errejón cunha carta, na que declarou que consideraba a iniciativa do seu excandidato como allea á ruta marcada polos inscritos do partido. Esta crise causou a dimisión de Íñigo Errejón como deputado e de Ramón Espinar como secretario xeral de Podemos na Comunidade de Madrid.

## Notasas